ᱥᱟᱥᱟᱨᱟᱢ

ᱥᱟᱥᱟᱨᱟᱢ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱢᱟᱨᱮ ᱥᱚᱦᱚᱨ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ, ᱥᱟᱥᱟᱨᱟᱢ ᱨᱮ ᱥᱚᱦᱚᱥᱛᱨᱚᱵᱟᱦᱩ, ᱥᱮᱨᱥᱟᱦ ᱥᱩᱨᱤ ᱟᱨ ᱡᱚᱜᱽᱡᱤᱣᱟᱱ ᱨᱟᱢ ᱵᱟᱵᱩ ᱥᱟᱶ ᱟᱹᱰᱤ ᱜᱟᱱ ᱢᱟᱨᱟᱝ ᱧᱩᱛᱩᱢᱟᱱ ᱦᱚᱲ ᱠᱚ ᱧᱮᱞ ᱟᱠᱟᱱᱟ ᱾ ᱢᱟᱨᱮ ᱚᱠᱛᱚ ᱨᱮ ᱜᱟᱭᱟ, ᱨᱟᱡᱽ ᱜᱽᱨᱤᱦ ᱟᱨ ᱱᱟᱞᱟᱱᱰᱟ ᱴᱚᱴᱷᱟ ᱨᱮᱱᱟᱜ ᱧᱮᱞ ᱡᱚᱝ ᱴᱷᱟᱶ ᱥᱮᱱᱚᱜ ᱞᱟᱹᱜᱤᱫ ᱛᱮ ᱱᱚᱣᱟ "ᱵᱷᱤᱦᱟᱨ" ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱛᱟᱦᱮᱸ ᱠᱟᱱᱟ ᱟᱨ ᱯᱨᱮᱦᱤᱥᱴᱚᱨᱤᱠ ᱡᱩᱜᱽ ᱚᱠᱛᱚ ᱵᱷᱟᱜᱽᱣᱟᱱ ᱵᱩᱫᱽᱫᱷ ᱱᱚᱣᱟ ᱰᱟᱦᱟᱨ ᱥᱮᱱᱚᱜ ᱠᱟᱱᱟ ᱛᱟᱦᱮᱸᱫ ᱜᱟᱭᱟ ᱨᱮ ᱢᱟᱦᱟᱵᱚᱫᱷᱤ ᱫᱟᱨᱮ ᱞᱟᱛᱟᱨ ᱨᱮ ᱥᱟᱨᱤᱯ ᱟᱨ ᱜᱮᱭᱟᱱ ᱨᱮᱱᱟᱜ ᱥᱟᱹᱜᱩᱱ ᱫᱟᱨᱟᱢ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾

ᱱᱟᱜᱟᱢ

ᱚᱛᱱᱚᱜ
ᱥᱟᱥᱟᱨᱟᱢ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Sasaram  ᱱᱚᱣᱟ ᱨᱮᱱᱟᱜ ᱩᱥᱩᱞ ᱒᱐᱐ ᱢᱤᱴᱚᱨ (᱖᱖᱐ ᱯᱷᱤᱴ) ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱥᱟᱨᱟᱢ ᱨᱤᱱ ᱦᱚᱲ ᱮᱞ ᱒᱔᱗,᱔᱐᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱟᱫᱚ ᱥᱚᱦᱨᱤ ᱜᱩᱴ ᱨᱮ ᱾ ᱠᱚᱽᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜ ᱠᱚᱣᱟ ᱾ ᱥᱟᱥᱟᱨᱟᱢ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱐.᱒᱖% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔% ᱠᱷᱚᱱ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱥᱮᱪᱮᱫ ᱘᱕% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱕% ᱢᱮᱱᱟᱜᱼᱟ ᱾ ᱥᱟᱥᱟᱨᱟᱢ ᱨᱮ, ᱑᱓% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾Sasaram City Census 2011 data 

ᱥᱟᱥᱟᱨᱟᱢ ᱵᱤᱦᱟᱨ ᱨᱮᱱᱟᱜ ᱑᱖ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ
ᱥᱟᱥᱟᱨᱟᱢ ᱥᱚᱲᱚᱠ ᱟᱨ ᱨᱮᱞᱣᱮ ᱵᱟᱱᱟᱨ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (ᱢᱟᱨᱮ ᱮᱞ : NH 2; ᱜᱨᱮᱸᱰ ᱴᱨᱟᱸᱠ ᱨᱚᱰ) ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱞᱚᱠᱟᱞ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱨᱮᱱᱟᱜ ᱢᱩᱬ ᱵᱮᱵᱚᱥᱛᱟ ᱯᱨᱟᱵᱷᱮᱴ ᱚᱯᱨᱮᱴᱟᱨ ᱟᱨ ᱯᱚᱱᱚᱛ ᱥᱚᱨᱠᱟᱨ ᱵᱟᱱᱟᱨ  ᱪᱟᱪᱞᱟᱣ ᱵᱟᱥ ᱢᱮᱱᱟᱜᱼᱟ ᱾ ᱯᱨᱟᱵᱷᱮᱴ ᱵᱟᱥ  ᱟᱹᱰᱤ ᱫᱷᱟᱹᱣ ᱟᱨ ᱰᱮᱦᱮᱨ ᱛᱮᱫ ᱞᱚᱠᱟᱞ ᱵᱟᱡᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ ᱫᱤᱞᱞᱤ ᱫᱚ ᱠᱚᱧᱮᱼᱯᱟᱪᱮ ᱨᱮ ᱵᱟᱨᱚᱬᱟᱥᱤ, ᱢᱤᱨᱡᱟᱯᱩᱨ, ᱤᱞᱞᱟᱦᱟᱶᱟᱫᱽ, ᱠᱟᱱᱯᱩᱨ ᱟᱨ ᱥᱟᱢᱟᱝ ᱨᱮ ᱜᱟᱭᱟ, ᱫᱷᱟᱱᱵᱟᱫᱽ ᱰᱟᱦᱟᱨ ᱠᱚᱞᱠᱟᱛᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱵᱷᱮᱡᱟᱨ ᱵᱷᱮᱡᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱥᱟᱥᱟᱨᱟᱢ ᱫᱚ ᱵᱤᱦᱟᱨ ᱨᱮᱱᱟᱜ ᱨᱟᱡᱽᱜᱟᱲ ᱯᱟᱴᱱᱟ (ᱵᱤᱠᱨᱟᱢᱜᱚᱸᱡᱽ, ᱯᱤᱨᱚ, ᱟᱨᱟ ᱞᱮᱠᱟᱛᱮ),ᱵᱚᱠᱥᱚᱨ (ᱠᱟᱨᱜᱚᱦᱚᱨ, ᱠᱚᱪᱟᱥ, ᱨᱟᱡᱽᱯᱩᱨ ᱞᱮᱠᱟᱛᱮ ᱯᱚᱵᱤᱛᱨᱟ ᱜᱟᱰᱟ ᱜᱟᱝᱱᱟᱹᱭ ᱫᱷᱟᱨᱮ) ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ 

ᱥᱟᱥᱟᱨᱟᱢ ᱠᱷᱚᱱ ᱫᱤᱞᱞᱤ, ᱯᱟᱴᱱᱟ, ᱵᱚᱠᱟᱨᱚ, ᱨᱟᱺᱪᱤ, ᱴᱟᱴᱟ ᱞᱟᱹᱜᱤᱫ ᱦᱚᱸ ᱟᱹᱰᱤ ᱜᱟᱱ ᱮᱥᱤ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱨᱮᱞ ᱰᱟᱦᱟᱨ
ᱥᱟᱥᱟᱨᱟᱢ ᱨᱮ ᱢᱤᱫᱴᱟᱝ ᱢᱟᱨᱟᱝ ᱥᱟᱭᱤᱡᱽ ᱟᱜ ᱨᱮᱞᱣᱮ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱘ ᱠᱷᱚᱱ ᱙ ᱯᱞᱮᱴᱯᱷᱚᱨᱚᱢ ᱥᱟᱶ ᱮ + ᱪᱟᱱᱚᱪ ᱛᱷᱚᱠ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾ ᱥᱴᱮᱥᱚᱱ ᱫᱚ ᱡᱮᱜᱮᱫ ᱞᱮᱵᱟᱞ ᱟᱨ ᱡᱮᱜᱮᱫ ᱦᱮᱨᱤᱴᱮᱜᱽ ᱞᱮᱠᱟᱛᱮ ᱩᱴᱷᱱᱟᱹᱣ ᱠᱟᱱᱟ, ᱱᱚᱣᱟ ᱜᱨᱮᱸᱰ ᱴᱨᱟᱸᱠ ᱨᱚᱰ ᱨᱮ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾ ᱥᱟᱥᱟᱨᱟᱢ ᱨᱮᱱᱟᱜ ᱮᱢᱟᱱ ᱥᱴᱮᱥᱚᱱ ᱠᱟᱱᱟ, ᱥᱤᱵᱽᱥᱟᱜᱚᱨ, ᱠᱩᱢᱟᱦᱩ, ᱱᱚᱠᱷᱟ, ᱠᱚᱨᱶᱚᱫᱤᱭᱟ, ᱯᱟᱦᱞᱮᱡᱟ ᱟᱨ ᱫᱮᱦᱨᱤ ᱾ ᱯᱟᱦᱞᱮᱡᱟ ᱫᱚ ᱢᱟᱞ ᱟᱮ ᱢᱟᱞ ᱛᱟᱞᱢᱟ ᱥᱟᱵᱽᱥᱴᱮᱥᱚᱱ ᱞᱮᱠᱟᱛᱮ ᱩᱴᱷᱱᱟᱹᱣ ᱠᱟᱱᱟ ᱾

ᱥᱟᱥᱟᱨᱟᱢ ᱞᱮᱠᱟᱛᱮ ᱥᱮᱱᱚᱜᱟᱦ ᱨᱮᱞ ᱰᱟᱦᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱜᱨᱮᱸᱰ ᱠᱳᱨᱰ ᱞᱟᱭᱤᱱ ᱠᱟᱱᱟ, ᱱᱚᱣᱟ ᱠᱚᱞᱠᱟᱛᱟ ᱟᱨ ᱱᱟᱶᱟ ᱫᱤᱞᱞᱤ ᱡᱚᱲᱟᱣ ᱟᱠᱟᱱᱟ, ᱟᱨ ᱱᱚᱣᱟ ᱥᱚᱢᱟᱱ ᱜᱷᱮᱸᱭ ᱨᱮ ᱯᱮᱭᱟ (ᱵᱟᱨᱭᱟ ᱟᱨ ᱛᱮᱭᱟᱨᱚᱜ ᱠᱟᱱᱟ) ᱨᱮᱞᱣᱮ ᱴᱨᱮᱠ ᱢᱮᱱᱟᱜᱼᱟ ᱾ ᱢᱤᱫᱴᱟᱝ ᱨᱮᱞᱣᱮ ᱞᱟᱭᱤᱱ ᱥᱟᱥᱟᱨᱟᱢ ᱡᱚᱸᱠᱥᱚᱱ ᱫᱚ ᱟᱨᱟ ᱞᱮᱠᱟᱛᱮ ᱯᱟᱴᱱᱟ ᱡᱚᱸᱠᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱵᱟᱨᱭᱟ ᱟᱨ ᱨᱮᱞᱣᱮ ᱞᱟᱭᱤᱱ ᱛᱮᱭᱟᱨ ᱨᱮᱱᱟᱜ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱨᱚᱦᱛᱟᱠ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ